Vi to parene som reiste sammen er enstemmig svært fornøyd med oppholdet i Theresa`s leilighet. Theresa er proff, for alt er tilrettelagt. Hun selv er ikke til stede, men hun svarer raskt på alle henvendelser på telefon, mail eller sms.
Leiligheten er godt vedlikeholdt og smakfullt innredet. Et hvilket som helst hotell i New York skal streve med å holde denne standarden til denne prisen. Det å komme til et fullt utstyrt kjøkken, der du finner krydder i hyllene, isbiter i fryseboksen, vinopptrekker etc. etc. gjør det enkelt å bo der. Tilgang på en hyggelig og fredelig uteplass er heller ikke dumt i lune kvelder. Kanskje det aller viktigste er at Harlem er et trygt sted å bo. Det er kort vei til metro, buss og alt hva hjertet begjærer av spisesteder. Det være seg take-away eller finere cuisine. Anbefales på det varmeste!